****

**……. Előterjesztés**

**Készült: Martonvásár Város Önkormányzata Képviselő-testületének 2021. november 30. napján tartandó ülésére**

**Tárgy: Javaslat közterület elnevezésének felülvizsgálatára**

**Előterjesztő: Dr. Szabó Tibor, polgármester**

**Készítette (az előkészítésben részt vett):**

**- Miklósné Pető Rita, aljegyző**

**- Csuhai Felicián, műszaki ügyintéző**

**Ellenőrizte:**

**-** **Dr. Szabó-Schmidt Katalin,jegyző**

**Tárgyalja:**

* **Képviselő-testület**
* **Gazdasági Bizottság**
* **Humán Bizottság**

 **Tárgyalása: nyilvános ülésen** 🗹

 **zárt ülésen, alapja Mötv. □ 46. § (2) a)**

 **□ 46. § (2) b)**

 **□ 46. § (2) c)**

 **Döntés: egyszerű többséggel** 🗹

 **minősített többséggel, alapja □ Mötv. …**

 **□ SzMSz …**

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 3. pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladat különösen: a közterületek, valamint az önkormányzat tulajdonában álló közintézmény elnevezése, mely a 42. § 8. pont értelmében nem átruházható feladat.

Martonvásár Város Önkormányzatának Képviselő-testülete 80/2017. (III.28.) határozatával döntött a közterületek elnevezésének felülvizsgálatáról.

**Időközben beérkező, az adott közterülethez csatlakozóan ingatlannal rendelkező tulajdonosi kérelem alapján javaslatot teszek az „*Iparos utca*” „*Mezei utca*” elnevezésre történő módosítására a határozati javaslatban foglaltak szerint,** figyelemel arra, hogy időközben országos választások lesznek, mely időszak alatt a közterületek átnevezése nem lehetséges (*Választási eljárásról szóló 2013. évi XXXVI. törvény 79. § (2) bekezdés: A választás kitűzésétől a szavazás napjáig nem lehet szavazókör sorszámát megváltoztatni, szavazókörbe sorolt cím besorolását megváltoztatni, továbbá település megnevezésének, közterület nevének és jellegének, ház számának, épület vagy lépcsőház jelének megváltozását a címnyilvántartásban átvezetni.*).

Eredeti bejegyzés:

|  |
| --- |
| **MARTONVÁSÁR VÁROS KÖZTERÜLETEINEK ELNEVEZÉSE** |
| **Ssz.** | **Elnevezés** | **Fekvés** | **Hrsz 1** | **Hrsz 2** | **Megnevezés** |
| 30 | Iparos utca | Belterület | 1223 | 6 | út |
| Belterület | 1224 |   | beépítetlen terület |
| Belterület | 1715 | 2 | út |

Időközben az 1223/6 hrsz-ú, korábban út megnevezésú ingatlan az önkormányzat értékesítette, így az már már nem képezi a közterület részét. (*A közterület térképi megjelenítését az előterjesztés melléklete tartalmazza.*)

A felülvizsgálat szabályait a Képviselő-testület a **közterületek és magánutak elnevezésének, valamint a házszámozás szabályainak megállapításáról szóló 23/2016. (XII.14.) önkormányzati rendelet**ben (a továbbiakban: Ör.) határozta meg (*7-9. §*). Eszerint:

* *A közterület nevének megállapítása, vagy megváltoztatása a Képviselő-testület hatáskörébe tartozik.*
* *A közterületnév megállapítását vagy megváltoztatását kezdeményezheti: a polgármester, bizottság, a helyi önkormányzat képviselője, Martonvásár város közigazgatási területén bejelentett lakcímmel rendelkező állampolgár.*
* *A javaslatokat mind a Humán Bizottsága, mind a Gazdasági Bizottsága véleményezi.*
* *Az elnevezésre vonatkozó előterjesztést annak benyújtása előtt 5 napra a helyben szokásos módon közzé kell tenni.*
* *A közterület elnevezéssel, vagy az elnevezés megváltoztatásával kapcsolatos előkészítő feladatokat a Gazdasági Bizottság látja el. Ennek keretében minden javaslatot köteles a testület elé terjeszteni akkor is, ha a javaslatot nem támogatja.*

Az esetlegesen **beérkezett egyéb javaslatok** a bizottsági ülésen, majd a bizottságok véleményével együtt a **testület ülésén kerülnek ismertetésre**.

*Az Ör. 3. §-a szerint a település beépítésre szánt területén, valamint már beépített területein minden közterületet el kell nevezni, de nem kötelező nevet adni az olyan zsákutcáknak, kiszolgáló utaknak, továbbá olyan, a földhivatali nyilvántartásban kivett közterületként vagy közlekedési területként szereplő ingatlanoknak, amelyekhez kapcsolódó ingatlanok számozása másik utcában már megtörtént, illetve nem kötelező nevet adni a címadási szempontból nem érintett külterületi utaknak.*

*A* ***közterület elnevezését a megállapítástól*** *számított* ***3 éven belül*** *kizárólag különös méltánylást érdemlő esetben lehet megváltoztatni.*

Ezen **időtartam** az Iparos utca elnevezés bevezetésétől már **eltelt**.

*Az Mötv. 14.-14/A. §: Közterület, illetve közintézmény nem viselheti olyan személy nevét, aki a XX. századi önkényuralmi politikai rendszerek megalapozásában, kiépítésében vagy fenntartásában részt vett, vagy olyan kifejezést vagy olyan szervezet nevét, amely a XX. századi önkényuralmi politikai rendszerre közvetlenül utal.* *Közterület elnevezéseként nem alkalmazható ugyanazon településen belül azonos jellegű közterületre alkalmazandó azonos, összetéveszthető, vagy  kormányrendeletben meghatározottak szerint a közterületek elnevezésére vonatkozó technikai feltételekkel ellentétes elnevezés. Közterület élő személyről nem nevezhető el.*

Az Ör. 10. §-a értelmében a döntést a helyben szokásos módon közzé kell tenni, a megállapított elnevezés legkorábban a kihirdetés napjától érvényes.

A közterületi térképek, utcanévtáblák kihelyezéséről az Önkormányzat (az MVK Np. Kft. közreműködésével) gondoskodik. A régi névtáblát az eredeti helyén kell hagyni a döntést követő 1 évig, piros átlós vonallal áthúzve, míg az új névtáblát addig a régi felett vagy alatt kell elhelyezni.

A közterület elnevezésének megváltoztatása az alábbi következményekkel jár általánosságban, mivel **jelen módosítás lakosokat nem érint**:

* *Az utcanévváltozással érintett lakos lakcímigazolványába a régi megnevezés helyett az új közterületnév nyilvántartásba vétele szükséges. (Az új okmányok kiállítását a Martonvásári Járási Hivatal Martonvásár Város Jegyzőjének megkeresésére hivatalból elvégzi és az érintetteknek postázza.)*
* *Azon lakosnak, aki rendelkezik gépjárművel, a forgalmi engedélyében történő címváltozást is be kell jegyeztetnie.*
* *Az utcanévváltozás érintheti az egyéni vállalkozót, gazdasági társaság székhelyét/ telephelyét. A változását a nyilvántartásokba be kell jegyeztetni. Amennyiben a gazdasági tevékenység végzése működési engedély, telepengedély, vagy más hatósági engedély köteles, akkor az azokban megjelölt utcanév megváltozását szintén jelezni kell a hatóságok felé.*
* *Az utca lakosainak a különböző pénzintézetekkel kötött szerződéseibe szintén át kell vezetni az utcanév megváltozását.*
* *A természetes személyek okiratainak, valamint a vállalkozások működési engedélyeinek, őstermelői igazolványnak az utcanév megváltoztatása okán szükséges okmánycseréje illetékmentes. Aközterületnévváltozás az ingatlan nyilvántartást is érinti. A tulajdoni lap I. része tartalmazza az ingatlan adatait. A cím átvezetésére a Földmérési és Távérzékelési Intézet (továbbiakban: FÖMI) jogosult. A FÖMI a Közigazgatási és Elektronikus Közszolgáltatások Központi Hivatala útján értesül a Központi Címregiszterben történt címváltozásról. A Központi Címregiszterben történő közterületnévváltozás átvezetéséről a Jegyző gondoskodik.*
* *A döntés meghozatalát követően hivatalból külön kell értesíteni egyes hivatalokat, Mentőszolgálatot, Rendőrséget, Tűzoltóságot,, mentőállomást, közműszolgáltatókat, postát, a névváltozás kezdeményezőjét, stb., melynek megtörténtéről a határozatban foglaltak szerint a Jegyző gondoskodik.*

**Kérem a tisztelt Képviselő-testületet, fentiek alapján döntsön a közterület átnevezése tárgyában.**

**Határozati javaslat:**

**Martonvásár Város Önkormányzata**

**Képviselő-testületének**

**……. /2021. (……...) határozata**

**közterület átnevezéséről**

**1.) Martonvásár Város Önkormányzatának Képviselő-testülete (a továbbiakban: Képviselő-testület) úgy határoz, hogy – a beérkezett észrevételek figyelembevétele mellett – az „Iparos utca” közterületet (az ingatlan-nyilvántartásban Martonvásár, 1223/6 hrsz-ú út megnevezésű, 1224 hrsz-ú beépítetlen terület megnevezésű, valamint 1715/2 hrsz-ú út megnevezésű ingatlanként szereplő közterület) átnevezi és elnevezését 2022. június 1. napi hatállyal „Mezei utca” közterület megnevezéssel állapítja meg, az alábbiak szerint módosítva a Martonvásár közterületek elnevezéséről, átnevezéséről és egyes elnevezések megszüntetéséről, valamint az aktív közterület elnevezések egységes szerkezetbe foglalásáról szóló 80/2017. (III.28.) határozata 2. mellékletének 30. sorát:**

|  |
| --- |
| **MARTONVÁSÁR VÁROS KÖZTERÜLETEINEK ELNEVEZÉSE** |
| **Ssz.** | **Elnevezés** | **Fekvés** | **Hrsz 1** | **Hrsz 2** | **Megnevezés** |
| 30 | Mezei utca | Belterület | 1224 |   | út |
| Belterület | 1715 | 2 | út |

**2.) A Képviselő-testület felhatalmazza Martonvásár Város Jegyzőjét, hogy az 1.) pontban foglaltakkal kapcsolatos intézkedéseket megtegye:**

1. **a határozat tartalmát a Központi Címregiszterben (KCR) vezesse át,**
2. **a hozott döntést térképes melléklettel ellátva küldje meg a lakcímnyilvántartás és az ingatlan-nyilvántartás szervei, a Fejér Megyei Kormányhivatal Martonvásári Járási Hivatala, a Gárdonyi Rendőrkapitányság és Martonvásári Rendőrörs, a helyi és központi postahivatal, a tűzvédelmi hatóság, a mentőszolgálat és a helyi mentőállomás, az érintett ingatlanok tulajdonosai (ingatlanonként egy levélben), valamint a településen közszolgáltatást végzők részére,**
3. **intézkedjen a névtáblák önkormányzati rendeletben előírt cseréjéről.**

**A határozat végrehajtásáért felelős: 1. pont – polgármester, 2. pont - jegyző**

**A határozat végrehajtásának határideje: 1. pont – folyamatos, 2. pont – 2022.06.01.**

**Előterjesztés melléklete – térképes megjelenítés:** *külön csatolva*